Suja, Miroslav, poslanec NR SR (2021-05-11):
Ďakujem za slovo, pán podpredseda. Vážení kolegovia, kolegyne, občania Slovenskej republiky, ktorí nás sledujete, keď niekto riadi štát, a nech je to ktokoľvek, komu občania Slovenskej republiky dali svoju dôveru a posunuli ho do parlamentu, a tento človek sa dostane do vlády, bolo by dobré, aby sa zistilo, či je to osoba duševne spôsobilá – s potvrdením z vyšetrenia od klinického psychológa. Doteraz táto otázka nebola nikdy nastolená, lebo nikdy sme nemali v histórii takú vládu, že by to bolo tak viditeľné, že je takýto zákon potrebný. Možnože už ani nebudeme mať, ale ak budeme mať do budúcna, nič sa s tým nepokazí. Náš postoj sme zaujali pozorovaním rozhodnutí Igora Matoviča ako bývalého predsedu vlády a ako súčasného ministra financií a tieňového podpredseda ministra vlády, ktorý ukázal celému národu, že je psychicky labilná osoba. Svojimi rozhodnutiami vie urobiť veľa škody na zdraví, majetku aj na životoch občanov. Nejde o politické presvedčenie, lebo to máme rozdielne, a tak to má byť, lebo za politický názor alebo ku jeho politickému názoru nedávame takýto návrh zákona. No prejsť z politického názoru do fanatického obhajovania, šírenia, potláčania alebo presadzovanie svojich záujmov, ktoré by mohli ohroziť zdravie a životy občanov, ich majetok, je životu nebezpečné a neprípustné, a preto sa snažíme týmto zákonom takýmto ohrozeniam, vážení kolegovia, predísť zavedením povinného zúčastnenia, zúčastnenia sa na psychologickom posudku u odborníka, aby sa nemohlo stať, že do vlády sa dostane osoba, ktorá je psychicky nespôsobilá a bude riadiť štát neuvážene, zbrklo, choro a podobne, tak ako to vidíme v súčasnosti. Povinný psychologický posudok pri vykonávaní zamestnania, vážení kolegovia, nie je žiadna novinka. Je to aj doteraz. Povinný psychologický posudok musia mať vodiči, žiadatelia o zbrojný preukaz, športoví strelci netradičných športových disciplín, vojaci, bezpečnostné zložky, ľudia, ktorí svojím konaním môžu ohroziť iných. Poviem príklad. Taký minister školstva nerád chodil do školy, prácu odpísal a teraz sa rozhodne, že mne sa v tej škole nepáčilo, nechcel som sa učiť, tak ju zruší. Načo sú tituly alebo tak? To je pritiahnuté za vlasy, ale nikdy nevieme, či takýto psychopat sa tam naozaj nedostane. Viete, chorá hlava rovná sa chorý úsudok. Tak sa nečudujte, že prichádzame s takýmto návrhom. Ak by sa do vlády dostala osoba, ktorá je pomstychtivá, a to si myslím, že sa v súčasnosti dostala, vážení kolegovia, tak môže narobiť škody, problémy celému Slovensku. To už nehovorím, keď vidíme takého pomstychtivého človeka, ako intriguje a robí nehody v rámci aj koalície. Ja si myslím, že tu je zjavný dôvod, že toto by malo byť ako prvý adept na podstúpenie takéhoto testu, lebo je rozdiel mať politické presvedčenie, za ktoré nás sem voliči dostali, a mať fanita... a mať fanatický záujem o orientovanie sa na jednu stranu, pomstychtivosť a podobne. Si predstavte, že takýto človek by sa dostal na ministerstvo obrany, na ministerstvo obrany. Tak on je schopný, záleží, aký by mal názor, chcem príklad povedať, že nech nás obsadia Rusi a majú tu základne alebo nech nás obsadia Američania, nech sú tu atómové zbrane, a že mu to je úplne jedno. Pošle bojové jednotky na hranice s Ruskom alebo pošle bojové jednotky na hranice s Kubou a s USA. Aj to sa môže stať. Ľudia v týchto funkciách dokážu napáchať viac škody ako jeden blázon so zbraňou, lebo majú vplyv na 5,5 mil. Slovákov. Začal som Matovičom, tak budem pokračovať, aby som sa nevenoval každému členovi vlády, alebo ak chcete, môžem sa každému. Také, také Matovičove prehrešky, prečo je adept zrovna (povedané so smiechom) na tento posudok a prečo predkladáme tento zákon. Videli sme jeho vyjadrenia o odborníkoch, ktorí mu poradili, ako sa má chovať počas pandemickej krízy. A keď sa ho na to novinári spýtali, mená na tých odborníkov, kde sú, tak bolo, vyfičali. No vyfičali mu z hlavy. Tak si viete predstaviť, čo tomu v tej hlave musí chodiť. A takýto človek rozhoduje o osude 5,5 mil. Slovákov? Ja viem, vám je to jedno, za štyri roky si zarobíte, ale nemalo by vám byť jedno ľudí, čo vám dali hlas, ktorí sa na nás spoliehajú, no teraz už ani nie. Nekonečný núdzový stav. Ďalšie také rozhodnutie. To je úplná nádhera! Nekonečné a nepresné povinné testovanie! Zasa tí jeho odborníci. Nikde na svete to nebolo. Nikde na svete, kolegovia. Ale u nás máme! Dokonca bežal s tým do Nemecka za kancelárkou Merkelovou. Ježiš, čo on vymyslel! Si viete predstaviť, čo v tej hlavičke mu chodí? Jednotlivci – niektorí – z jeho rozhodnutí profitujú, to je jasné, nekonečný núdzový stav, MOM-ky, 20-30 MOM-iek, 500-tisíc mesačne. Paráda! Ale čo tí ostatní? Tí 4 549 000 a podobne ľudí. Alebo zrazu sa rozhodne, že on ide niekomu pridať nejaké peniaze, no tak v noci sa radil s odborníkmi a prišiel na to, že zvýšime dane. Bez toho, že by sa spýtal, aký dopad to bude mať na všetkých! Teraz rozmýšľa, aké dane. Tak zvýšime, dáme z nehnuteľností, to mal Edo dobrý nápad, to mu vezmem a skúsme dať 25 % DPH. On odborník, kolegovia. Čo musí v tej hlave chodiť niekomu, keď na jednej strane povie, že sa nevyznám do financií, že moje financie riadi moja žena, ja o tom neviem nič – a na druhej strane povie, budem minister financií. Neni vám to čudné? Človek, ktorý verejne vyhlási a je údajne zdravý, hej? Lebo Wagnerov ústav nevydáva dokumentáciu, tak je údajne zdravý, vám povie, že vo financiách sa nevyzná, a zrazu je minister financií a povie, financiám nerozumiem, napriek tomu sa hrdo hlási a je guvernérom banky. Jeho pomstychtivosť, ktorá nemá hraníc. Sme tu videli odvolávania, zákulisné ťahy, podobne. Myslíte, že to prestane? Že zrazu ako čarovný prútikom, aha, Igor sa napravil a bude ticho, bude mať, bude robiť čo treba? Nie. Nie som psychológ, ale z pozorovania bývalého predsedu vlády – a to podľa mňa nie som jediný, to je možno pár miliónov ľudí na Slovensku – usudzujem, že tento človek nie je čistý. A je na nás, na nás, keď vy sa už neviete po 95 členoch vlády odstaviť, aby takíto ľudia sa do vlády nedostávali, či za tejto vlády, budúcej alebo hocikedy v nasledujúcich rokoch. Aby nemohli psychicky labilní ľudia, ktorí raz plačú, raz nerváčia, potom nevedia, čo majú robiť, aby nemohli rozhodovať o osude celého Slovenska. Preto ak vám záleží na Slovensku, drahí kolegovia, kolegyne, podporíte tento návrh zákona. Nejde len o súčasnú vládu. Toto sa môže stať aj v budúcnosti. Preto vás prosím o podporu. Chcel som povedať, že sa nebudem, alebo hovoril som, že sa nebudem vyjadrovať k niektorým ministrom. Ale aby nebolo, že len útočíme na Igora Matoviča, ministra financií s dreveným počítadlom, môžme si pozrieť niektorých ďalších členov vlády. Taký minister Mičovský, najhorší minister v histórii pôdohospodárstva, dobrý človek, ale on si neuvedomuje svoje... dôsledky svojho konania. Alebo je tam nejaká senilita, alebo ja neviem prečo, neviem si vyja... neviem si vysvetliť jeho konanie, jeho vyjadrenia, že odstúpi, potom neodstúpi, potom, že ho treba, ak nevybaví ani euro, nakoniec nevybavil ani euro, možnože to je vekom, ale pritom nehovorím, že to je zlý človek, je možno dobrý človek. Takisto taký adept. Viete, Sulík. Ja, vieme, že mal dočinenia s rôznymi omamnými látkami, možno mu to trošku vyšľahalo mozog, lebo tiež si neviem vysvetliť jeho vyjadrenia, ktoré počúvam pravidelne v televízii, v novinách. Ako nemáme dáta, že on bojuje, aby sme dostali dáta. A vidíte, ako zahlasovali, keď sme chceli dáta, SaS-kári? No nie, boli proti. Tak on je asi schizofrenik, rozpoltená osobnosť. Jedno chce, ale jeho poslanci hlasujú ináč. Keď povie, aby sa zrovnoprávnili prevádzky, keď sa hlasuje, Sulík je za to, ale zasa zahlasujú ináč! Tak tu myslím, že je ďalší adept, takýto človek. Hollý, no, Hollý je podpredseda vlády asi pre legislatívu alebo ja neviem čo, lebo zatiaľ, keď sem prišiel, nepredložil ani jeden, jediný návrh bez toho, že by ho kolega z výboru nemusel opravovať. A to má na starosti celý tím legislatívneho odboru vlády! Tak tam musí tiež nejaká duševná alebo psychická porucha. Alebo ja neviem, či mu to píšu na stanici niekde v Londýne, keď čaká na lietadlo. Chudák, pán poslanec Vetrák tu chodí ako na klavír a opravuje všetko, čo Hollý donesie. Viete, mali sme tu včera pani ministerku Kolíkovú. Hovoríme, že nevýrazná, nie je odborníčka, je odborníčka? No ja si myslím, že odborník, ktorý po... by, ktorý povie, že je tu dneska kvôli tomu, lebo má Fico nejakú údajnú zbierku hodiniek, tak kvôli tomu ho odvolávajú, ja by som na tie psychotesty aj ju. A hneď, lebo to normálne, zdravo uvažujúci minister spravodlivosti nemôže povedať, že ja tu dneska stojím kvôli tomu, že Fico má údajnú zbierku hodiniek, preto ma odvolávate. To tu včera zaznelo. Si myslíte, že to sú zdraví ľudia? Alebo prečo to hovoria? O Hegerovi nechcem sa vyjadrovať, lebo ja neviem, ktorý zdravý človek, zmýšľajúci by dovolil, aby ho z úzadia niekto riadil na špagátiku, aby mu stál na tlačovkách a pozeral, čo povie, a keď povie, že už musím odísť, lebo mám stretnutia, tak mu ešte prikáže, nech tam päť minút počká, a on si povie ďalších päť minút nejaký prejav a Eduard Heger ako psík čaká ministra financií, pritom je predseda vlády. Tak potom aj o Hegerovom zdraví mám problémy. A takto by som mohol aj hovoriť o všetkom. Remišová, no, nechcem sa, dáma je, dobre. Naď. Naď je úplná topka. Naď je niečo tak, ako tuto z poslaneckého klubu SaS, škoda, že poslanci takýto zákon nebudú môcť aplikovať na sebe, ktorí povedia, že tu je reálna hrozba, že na nás ide Rusko zaútočiť. Páni, to ste tu počuli! Kolega zo SaS-ky – asi ďalší na dákych látkach podporných – povedal, že je reálna hrozba, že Rusko ide na nás zaútočiť. Naď nemal problém v histórii poslať bojové jednotky na hraniciach s Ruskom, a pritom nám tu tvrdí, že on je za dobré vzťahy s Ruskou federáciou, že on neni prozápadne orientovaný, že on je taký stredný prúd. No, ale taký striedavý prúd, ja si myslím, v hlave, tiež. Takže, vážený kolega, vidíte, že tie dôvody sú fakt namieste. Možno som bol osobný, ale keby som to len tak odrecitoval, nezaujalo by vás to. Aj tak vás to nezaujíma, je vám to jedno. Ale musíte uznať, že súčasní členovia niektorej vlády a minimálne Igor Matovič by týmto testom neprešiel. Ďakujem za podporu tohto návrhu.